Sancte Sede

Le Sancte Sede es le institution que incarna le poter spiritual del Ecclesia Catholic Roman, a saper le Papa e su administration, le curia roman. Le Stato del Citate Vatican es le territorio del Sancte Sede; gratias a iste territorio, le autoritate central del Ecclesia Catholic mantene relationes diplomatic in tanto que un stato soveran ad un altere.

Le Papa es al mesme vice Episcopo de Roma, monarcha sacerdotal del Citate Vatican, e capite supreme del Ecclesia Catholic. Diplomaticamente, le Sancte Sede age e parla del parte de tote le Ecclesia Catholic. Ben que on lo appella sovente "le Vaticano" per synecdoche, le Sancte Sede non es le mesme entitate que le Citate Vatican. Le Stato del Citate Vatican data solo de 1929 e era create per le Tratato Lateran, durante que le Sancte Sede existe desde Christianitate precoce. In tato que entitate soveran, le Sancte Sede es responsabile del affaires diplomatic que concerna le Citate Vatican.

Le Sancte Sede non es un membro del Organisation del Nationes Unite, ma un observator permanente. Le importantia diplomatic e influentia moral del Sancte Sede excede largemente le modeste interesses del parve Citate Vatican.


 Referentias 

Categoria:Catholicismo
Categoria:Citate del Vaticano